Moritz Wilhelm Paul Schwartz
Moritz Wilhelm Paul Schwartz (4. november 1864 Tartu – 14. jaanuar 1919 mõrvatud Tartu Krediitkassa keldris) oli Eesti vaimulik. Õppis 1873–1874 Blumbergi koolis, 1875–1882 gümnaasiumis. Aastatel 1883–1888 õppis Tartu Ülikooli usuteaduskonnas. Töötas aastatel 1884–1888 veel usuõpetajana Jaani kiriku koolis. Oli prooviaastal Halliste Püha Anna koguduses. Ordineeriti õpetajaks 12. märtsil 1889. Oli aastal 1889 Helme Maarja koguduses ja samal aastal Käina Martini koguduses abiõpetajaks. 1890–1919 töötas Tartu Jaani koguduses diakonõpetajana.